
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 113559 (1) 

Όροι και προϋποθέσεις έγκρισης από τον ΟΑΕΔ Εκπαιδευτικών Προ¬ 
γραμμάτων Ιδ. ΕΛιχειρήσεων κλπ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

α) Τις διατάξεις των άρθρων 1 και 11 του ΝΛ 212/69 «Περί Οργα- 
νώσεως και Διοικήσεως του Οργανισμού Απασχολήσεως Εργατικού 
Δυναμικού». 

β) Τις διατάξεις του άρθρου 26 του ΒΔ 405/71 «Περί οργανώσεως 
συγκροτήσεως και λειτουργίας των Υπηρεσιών του ΟΑΕΔ». 

γ) Τις διατάξεις των άρθρων 9 και 11 του Ν. 709/77 «Περί καθιε- 
ρώσεως κινήτρων Επαγγελματικής Καταρτίσεως Εργατικού δυναμι¬ 
κού και ρυθμίσεως συναφών θεμάτων». 

δ) Τις διατάξεις του άρθρου 25 του Ν. 1116/1981 «Για την παροχή 
κινήτρων ενισχύσεως της Περιφερειακής και Οικονομικής αναπτύξεως 
της Χώρας και την ρύθμιση συναφών θεμάτων» που διατηρήθηκε σε 
ισχύ με την διάταξη της παραγράφου 7 του άρθρου 25 του Ν. 1262/ 
1982 όπως τροποποιήθηκε με την διάταξη του άρθρου 32 του Ν. 
1360/1983 «Για προώθηση των επενδύσεων οργάνωση των Υπηρε¬ 
σιών Κρατικών Προμηθειών και άλλες διατάξεις» και συμπληρώσεως 
με το άρθρο 10 του Ν. 1836/90 «Για προώθηση της απασχόλησης 
κλπ». 

ε) Το άρθρο 23 του Ν. 1892/1990 που διατήρησε σε ισχύ το άρθρο 
25 του Ν. 1262/82. 

στ) Το Π.Δ. 368/ΦΕΚ Τ.Α. αρ. 163/16.6.89. «Οργανισμός Υπουρ¬ 
γείου Εργασίας» όπως τροποποιήθηκε και συμπληρώθηκε με το αρ. 
436/91 Προεδρικό Διάταγμα (ΦΕΚ 159/Α/24.10.91). 

ζ) Την υπ’ αρ. 80386/90 κοινή Υ.Α. των Υπουργών Προεδρίας της 
Κυβέρνησης και Εργασίας «Περιορισμός των υπογραφών στα διοικη¬ 
τικά έγγραφα». 

η) Τους Κανονισμούς ΕΟΚ αρ. 2051/1988, αρ. 4253/1988 και 
4255/1988. 

θ) Τη σχετική γνώμη του Δ.Σ. του ΟΑΕΔ (Απόφαση αρ. 955/2 της 
Συνεδρίασης της/2.6.92. 

ι) Την αριθ. 100919/22.11.90 απόφαση του Υπουργού Εργασίας, 
για τη μεταβίβαση αρμοδιοτήτων, αποφασίζουμε: 

Καθορίζουμε τους όρους και τις προϋποθέσεις έγκρισης από τον 
ΟΑΕΔ προγραμμάτων Επαγγελματικής Κατάρτισης των Επιχειρή¬ 
σεων ως εξής: 

ΠΡΟΓΡΑΜΜΑ ΕΚΠΑΙΔΕΥΣΗΣ ΠΡΟΣΩΠΙΚΟΥ 
ΙΔΙΩΤΙΚΩΝ ΕΠΙΧΕΙΡΗΣΕΩΝ 
ΣΤΟΧΟΙ ΤΟΥ ΠΡΟΓΡΑΜΜΑΤΟΣ 

Το πρόγραμμα αυτό, με’τίτλο «Ανταγωνιστικότητα των βιομηχανι¬ 
κών επιχειρήσεων και των επιχειρήσεων παροχής υπηρεσιών 1991 - 
1993» λειτουργεί ως πολυταμειακό λειτουργικό πρόγραμμα στα πλαί¬ 


σια του Κοινοτικού Πλαισίου Στήριξης και έχει σαν στόχους: 

Την αύξηση της παραγωγικότητας της εργασίας. 

Την αύξηση της ανταγωνιστικότητας των επιχειρήσεων δια της προ¬ 
σαρμογής των γνώσεων και δεξιοτήτων των εργαζομένων στον υλικο- 
τεχνικό εξοπλισμό της επιχείρησης. 

Την ανάπτυξη της μεταποιητικής και τουριστικής δραστηριότη¬ 
τας. 

Την αποτελεσματική αξιοποίηση και ποιοτική βελτίωση του Εργατι¬ 
κού Δυναμικού. 

Τη σταθεροποίηση της απασχόλησης των εργαζομένων. 

Τη βελτίωση της κατανομής του εργατικού δυναμικού στους κλά¬ 
δους της οικονομίας και στις περιφέρειες της χώρας. 

1. ΥΠΟΧΡΕΩΤΙΚΑ ΚΡΙΤΗΡΙΑ ΕΝΤΑΞΗΣ ΣΤΟ ΠΡΟ¬ 
ΓΡΑΜΜΑ 

Α. Για μεμονωμένες επιχειρήσεις 

Οι επιχειρήσεις που πληρούν όλα ανεξαιρέτως τα κατωτέρω κριτήρια 
δύνανται να ενταχθούν στο πρόγραμμα: 

α. Οι επιχειρήσεις που υποβάλλουν αίτηση ένταξης στο πρόγραμμα 
πρέπει *α απασχολούν τουλάχιστον 40 μισθωτούς οποιοδήποτε μήνα 
του προ τριμήνου διαστήματος προ της ημερομηνίας υποβολής της αί¬ 
τησης. Στην έννοια του μισθωτού εν προκειμένω περιλαμβάνονται οι 
απασχολούμενοι επί 15 ημέρες τουλάχιστον κάθε μήνα, κατά το τελευ¬ 
ταίο εξάμηνο προ της υποβολής της αίτησης. Τα δικαιολογητικά, ειδικά 
του εξαμήνου, θα προσκομίζονται όταν ζητηθούν από την Υπηρεσία. Ο 
αριθμός των απασχολουμένων αποδεικνύεται από το αντίγραφο μισθο¬ 
λογίου του ΙΚΑ ή άλλου αντίστοιχου δημόσιου ασφαλιστικού φορέα, σε 
συνδυασμό με το αντίγραφο βιβλίου αγοράς ενσήμων με τις σφραγίδες 
του ΙΚΑ (ή της Τράπεζας από την οποία έχουν αγοραστεί τα ένσημα), 
για το μήνα του προ τριμήνου χρονικού διαστήματος προ της έναρξης 
της προθεσμίας υποβολής της αίτησης. Εξαίρεση αποτελεί το προσω¬ 
πικό των εποχιακών επιχειρήσεων, των οποίων ο αριθμός των απασχο¬ 
λουμένων αποδεικνύεται από τα ως άνω αντίγραφα μισθολογίου του 
μήνα της μεγίστης απασχόλησης της αμέσως προηγούμενης περιόδου 
απασχόλησης. Εποχιακές εν προκειμένω θεωρούνται οι επιχειρήσεις 
που λειτουργούν για διάστημα λιγότερο από 8 μήνες τον χρόνο. Επιχει¬ 
ρήσεις που απασχολούν προσωπικό, τόσον με σχέση εργασίας αορίστου 
χρόνου όσον και εποχιακό προσωπικό, μπορούν να υποβάλουν ξεχωρι¬ 
στές καταστάσεις. 

β.-Σαν κατώτατο όριο κατάρτισης ορίζεται εκπαίδευση 100 ωρών 
ανά εκπαιδευόμενο και σαν ανώτατο όριο 300 ώρες ανά εκπαιδευόμενο 
για την βασική εκπαίδευση και 200 ώρες για την εξειδίκευση. Σε καμ- 
μία περίπτωση δεν θα εγκρίνεται πρόγραμμα με θεωρία λιγότερη των 
70 ωρών. Η κατάρτιση δεν θα υπερβαίνει τις 5 ειδικότητες κατά επιχεί¬ 
ρηση και κάθε ειδικότητα θα έχει τουλάχιστον 5 εκπαιδευομένους εάν 
πρόκειται για ειδικότητες γραφείου και 10 εάν πρόκειται για ειδικότη¬ 
τες παραγωγής εκτός εξαιρετικών περιπτώσεων μετά από έγκριση της 
αρμόδιας Υπηρεσίας του Ο.Α.Ε.Δ. (Υ.Δ.Σ.). Κανένα τμήμα δεν μπορεί 
να λειτουργεί με περισσότερους από 20 εκπαιδευόμενους. Για τις επο¬ 
χιακού χαρακτήρα επιχειρήσεις η συνολική διάρκεια του προγράμματος 

δεν θα υπερβαίνει τις 200 ώρες για την βασική και τις 150 ώρες για 
την εξειδίκευση ανά εκπαιδευόμενο. Για τις επιχειρήσεις αυτές η θεωρία 
θα γίνεται εκτός περιόδου αιχμής και η πρακτική μπορεί να γίνεται 
κατά την διάρκεια της περιόδου αιχμής. 

γ. Ο αριθμός των καταρτιζόμενων κατά επιχείρηση στην διάρκεια 
ενός έτους δεν θα ξεπερνά το 35% του συνόλου των απασχολουμένων 
και κατ’ ανώτατο όριο τα 200 άτομα, εκτός αν πρόκειται για νέα επιχεί¬ 
ρηση (μέχρι ενός έτους προ της υποβολής της αίτησης), η οποία μπορεί 
να εκπαιδεύσει το 70% του προσωπικού της και έως 200 άτομα κατ’ 
ανώτατο όριο. Αυτό θα αποδεικνύεται είτε με βεβαίωση της Εφορίας, 
στην οποία θα φαίνεται η ημερομηνία έναρξης λειτουργίας, είτε με βε¬ 
βαίωση της αρμόδιας Δ/νσης της Νομαρχίας, από την οποία θα προκύ¬ 
πτει και η ζώνη εγκατάστασης της επιχείρησης και η νόμιμη λειτουργία 
της, εφόσον απαιτείται άδεια λειτουργίας είτε τέλος θα αποδεικνύεται με 
ιδρυτικό καταστατικό της επιχείρησης. Δεν θεωρείται εν προκειμένω 
νέα επιχείρηση, η επιχείρηση που απλώς αλλάζει νομική μορφή ή επω¬ 
νυμία ή μετοχική σύνθεση, Εάν οι προσλήψεις προσωπικού από τη νέα 
επιχείρηση δεν συμπίπτουν χρονικά με την έναρξη λειτουργίας της, θα 
πρέπει αυτό να βεβαιώνεται με βεβαίωση της αρμόδιας αρχής. 

γα. Σε εντελώς εξαιρετικές περιπτώσεις και κατόπιν σχετικής από¬ 
φασης του Δ.Σ. του Ο.Α.Ε.Δ. είναι δυνατόν να εγκριθεί πρόγραμμα με 
αριθμό καταρτιζομένων μέχρι και 300 έτομα για μιά επιχείρηση, με 
την προϋπόθεση ότι θα απασχολεί 1000 τουλάχιστον άτομα και ότι θα 
βρίσκεται στη φάση υλοποίησης σχεδίων αναδιάρθρωσής της. Ως ανα¬ 
διάρθρωση νοείται εν προκειμένω η αλλαγή παραγωγικής διαδικασίας 
ή η αλλαγή τελικού παραγομένου προϊόντος. Επιχειρήσεις που απασχο¬ 
λούν κάτω από 40 άτομα μπορούν - στις περιπτώσεις που αποδεικνύε- 
ται με δικαιολογητικά από δημόσια Αρχή ή Υπηρεσία η μοναδικότητά 
τους στον κλάδο και στον Νομό - να ένταχθούν στο πρόγραμμα με από¬ 
φαση Δ.Σ. του ΟΑΕΔ. Ακόμη μπορούν να ενταχθούν στο πρόγραμμα 
μονάδες νησιωτικών περιοχών μικρότερης διοικητικής ενότητας από 
τον Νομό που δεν λειτουργούν στην έδρα του Νομού, εάν απασχολούν 
τουλάχιστον 5 άτομα και έχουν το στοιχείο της μοναδικότητας στην γε¬ 
ωγραφική αυτή ενότητα. Εάν δεν έχουν το στοιχείο της μοναδικότητας, 
μπορούν να κάνουν κοινή ενέργεια με άλλες επιχειρήσεις της ίδιας πε¬ 
ριοχής. Απαιτείται σχετική έγκριση του Δ.Σ. του Ο.Α.Ε.Δ. Επίσης, με 
έγκριση του Δ.Σ. του ΟΑΕΔ μπορούν να ενταχθούν στο πρόγραμμα και 
επιχειρήσεις με τις ίδιες ως άνω προϋποθέσεις, που λειτουργούν περιφε¬ 
ρειακά σε ζώνη 20 χιλιομέτρων από τα σύνορα της χώρας. Αυτό απο- 
δεικνύεται με βεβαίωση από Δημόσια Αρχή ή Υπηρεσία. Κατά τα 
λοιπά, οι περιπτώσεις αυτές της (γα) παραγράφου υπάγονται στα οριζό¬ 
μενα υπό της παρούσης για τις μεμονωμένες και για τις κοινές ενέρ¬ 
γειες. 

δ. Οι εκπαιδευόμενοι δεν μπορούν, να συμμετέχουν κατά την ίδια χρο¬ 
νική περίοδο σε περισσότερα από ένα συγχρηματοδούμενα από την ΕΟΚ 
προγράμματα του Ο.Α.Ε.Δ. Επίσης δεν μπορεί η επιχείρηση που μετέ¬ 
χει σε υποπρόγραμμα κοινών ενεργειών να μετέχει το ίδιο έτος και σε 
υποπρόγραμμα μεμονωμένων ενεργειών και αντιστρόφως. (Υποβάλλε¬ 
ται σχετική υπεύθυνη δήλωση). 

Κανείς δεν μπορεί να μετέχει στο πρόγραμμα με δύο ιδιότητες π.χ. 
εκπαιδευτής και εκπαιδευόμενος ή διοικητικό προσωπικό ή υπεύθυνος 
προγράμματος. Επίσης, κανείς εκπαιδευόμενος δεν μπορεί να εκπαιδεύ¬ 
εται το ίδιο έτος για περισσότερες από μία ειδικότητες. 

ε. Οι εκπαιδευόμενοι πρέπει να συνδέονται με την επιχείρηση με 
σχέση εργασίας αορίστου χρόνου, εκτός από το προσωπικό των εποχια¬ 
κού χαρακτήρα επιχειρήσεων, το οποίο μπορεί να απασχολείται με 
σχέση εργασίας ορισμένου χρόνου. 

στ. Μαζί με την αίτηση η επιχείρηση υποχρεούται να υποβάλει, στην 
περίπτωση που υπάρχει στην επιχείρηση Συμβούλιο Εργαζομένων του 
Ν. 1747/88, βεβαίωση με την σύμφωνη γνώμη του Συμβούλιου για 
την σχεδιαζόμενη κατάρτιση, σύμφωνα με το άρθρο 12 του ανωτέρω 
Νόμου. 

ζ. Μαζί με την αίτηση υποβάλλεται τεκμηριωμένη αιτιολογική έκ¬ 
θεση, στην οποία παρουσιάζεται η συνολική εικόνα της επιχείρησης, οι 
στόχοι της, το ανθρώπινο δυναμικό της και αιτιολογούνται πλήρως οι 
εκπαιδευτικές ανάγκες της. 

η. Επίσης, μαζί με την αίτηση θα υποβάλεται αναλυτικό, πλήρες και 
τεκμηριωμένο εκπαιδευτικά πρόγραμμα, που θα περιγράφει και θα αι¬ 
τιολογεί την εκπαίδευση και θα είναι κατάλληλο για τις ειδικότητες που 
θα εκπαιδευτούν και επαρκές για τις ώρες εκπαίδευσης που προβλέπο- 
νται. Το εκπαιδευτικό πρόγραμμα θα είναι αναλυτικό για κάθε μία από 


τις ειδικότητες και θα περιγράφονται σ’ αυτό λεπτομερώς οι εκπαιδευτι¬ 
κές ενότητες κάθε μιάς ειδικότητας. Στην περιγραφή αυτή θα αιτιολο¬ 
γείται πλήρως ο εκπαιδευτικός στόχος και οι εκπαιδευτικές ενότητες, με 
εκτεταμένη ανάλυση περιεχομένου. Επισημαίνεται ιδιαίτερα η σημασία 
του κριτηρίου αυτού για την υπαγωγή ή μη των επιχειρήσεων στο πρό- 
γραμμα. 

θ. Εάν η αίτηση υπαγωγής στο πρόγραμμα έχει συνταχθεί από εται¬ 
ρεία συμβούλων ή από αναγνωρισμένο εκπαιδευτικό ή ερευνητικό 
ίδρυμα ή ινστιτούτο, θα πρέπει υποχρεωτικά να φέρει και την υπογραφή 
από το νόμιμο εκπρόσωπο του πιό πάνω φορέα που την συνέταξε. Στη 
περίπτωση που η αίτηση συντάχθηκε από την ίδια την ενδιαφερόμενη 
επιχείρηση και όχι από υποστηρικτική εταιρεία συμβούλων, θα πρέπει 
αυτό επίσης να δηλώνεται. 

ι. Εάν τα τελευταία 3 χρόνια η επιχείρηση έχει συνολικά εκπαιδεύσει 
μέσω του συγκεκριμένου προγράμματος προσωπικού που ισούται - 
κατά την περίοδο υποβολής της αίτησής της - με όλο το μέγεθος του 
απασχολούμενου σ’ αυτήν προσωπικού, επαυξημένο κατά 10%, παρα¬ 
μένει εκτός προγράματος για το επόμενο έτος. Το 2ο έτος, η επιχείρηση 
αυτή λαμβάνει μόρια προτεραιότητας όπως ορίζονται πιό κάτω στο (ι) 
κριτήριο προτεραιότητας. Η επιχείρηση θα υποβάλει υπεύθυνη δήλωση 
του Ν. 1599/86, στην οποία θα αναφέρεται ο αριθμός καταρτισθέντων 
ανά έτος τα τελευταία τρία έτη. 

ια. Επιχείρηση, εκπαιδευτικό πρόγραμμα της οποίας εγκρίθηκε από 
το έτος 1990 και ύστερα και κατά τους πραγματοποιηθέντες ελέγχους 
από τα αρμόδια όργανα του ΟΑΕΔ ή του ΕΚΤ διαπιστώθηκε ότι κατα¬ 
στρατηγούσε του όρους του προγράμματος, αποκλείεται για τρία χρό¬ 
νια. 

ιβ. Ο φορέας υλοποίησης του προγράμματος πρέπει να διαθέτει διδα¬ 
κτικό προσωπικό, κατάλληλη αίθουσα για την θεωρητική διδασκαλία 
με επαρκή εξοπλισμό, πίνακα, φωτισμό και τα απαραίτητα για κάθε 
αντικείμενο κατάρτισης εποπτικό υλικό. Τα παραπάνω ελέγχονται από 
τους αρμόδιους υπαλλήλους του ΟΑΕΔ καθ’ όλη την διάρκεια του προ¬ 
γράμματος. 

Β. Για κοινές Ενέργειες. 

α. Οι επιχειρήσεις που υποβάλλουν αίτηση για το πρόγραμμα κοινών 
ενεργειών (δύο ή περισσότερες) πρέπει να είναι ομοειδείς ή παρεμφερείς 
ή να έχουν κοινές ειδικότητες και να λειτουργούν νόμιμα. Κάθε μία από 
αυτές τις επιχειρήσεις πρέπει να απασχολεί τουλάχιστον 10 μισθωτούς 
και όλες μαζί τουλάχιστον 40 μισθωτούς. Στην έννοια του μισθωτού εν 
προκειμένω περιλαμβάνονται οι απασχολούμενοι επί 15 ημέρες τουλά¬ 
χιστον κάθε μήνα, κατά το τελευταίο εξάμηνο προ της υποβολής της αί¬ 
τησης. Τα δικαιολογητικά, ειδικά του εξαμήνου, θα προσκομίζονται 
όταν ζητηθούν από την Υπηρεσία. Ο αριθμός των απασχολουμένων 
αποδεικνύεται από το αντίγραφο μισθολογίου του ΙΚΑ ή άλλου αντίστοι¬ 
χου δημόσιου ασφαλιστικού φορέα σε συνδυασμό με το αντίγραφο του 
βιβλίου αγοράς ενσήμων με τις σφραγίδες του ΙΚΑ (ή της Τράπεζας 
από την οποία έχουν αγοραστεί τα ένσημα), για τον οποιοδήποτε μήνα 
του προ τριμήνου χρονικού διαστήματος προ της έναρξης της προθε¬ 
σμίας υποβολής της αίτησης. Εξαίρεση αποτελεί το εποχιακό προσω¬ 
πικό για το οποίο απαιτούνται δικαιολογητικά του τελευταίου μήνα μέ- 
γιστης απασχόλησης της αμέσως προηγούμενης περιόδου απασχόλη¬ 
σης. Εποχιακές εν προκειμένω θεωρούνται οι επιχειρήσεις που λειτουρ¬ 
γούν για διάστημα λιγότερο από 8 μήνες το χρόνο. Επιχειρήσεις που 
απασχολούν προσωπικό, τόσον με σχέση εργασίας αορίστου χρόνου 
όσον και εποχιακό προσωπικό, μπορούν να υποβάλουν ξεχωριστές κα¬ 
ταστάσεις. 

β. Σαν κατώτατο όριο κατάρτισης, ορίζεται εκπαίδευση 100 ωρών 
ανά εκπαιδευόμενο και σαν ανώτατο όριο 300 ώρες ανά εκπαιδευόμενο 
γιατην βασική εκ παίδευση και 200 ώρες για την εξειδίκευση. Σε καμ- 
μία περίπτωση δεν θα εγκρίνεται πρόγραμμα με θεωρία λιγότερη των 
70 ωρών. Η κατάρτιση δεν θα υπερβαίνει τις 5 ειδικότητες κατά επιχεί¬ 
ρηση και κάθε ειδικότητα θα έχει τουλάχιστον 5 εκπαιδευόμενους εάν 
πρόκειται για ειδικότητες γραφείου και 10 εάν πρόκειται για ειδικότη¬ 
τες παραγωγής εκτός εξαιρετικών περιπτώσεων μετά από έγκριση της 
αρμόδιας Υπηρεσίας του Ο.Α.Ε.Δ. (Υ.Δ.Σ.). Κανένα τμήμα δεν μπορεί 
να λειτουργεί με περισσότερους από 20 εκπαιδευόμενους. Για τις επο¬ 
χιακού χαρακτήρα επιχειρήσεις η συνολική διάρκεια του προγράμματος 
δεν θα υπερβαίνει τις 200 ώρες για την βασική και τις 150 ώρες για 
την εξειδίκευση ανά εκπαιδευόμενο. Γι’ αυτές τις επιχειρήσεις η θεωρία 
θα γίνεται εκτός περιόδου αιχμής και η πρακτική μπορεί να γίνεται και 

κατά την διάρκεια της περιόδου αιχμής. 

γ. Ο αριθμός των καταρτιζόμενων συνολικά στην διάρκεια ενός έτους 
δεν θα ξεπερνά το 35% του συνόλου των απασχολούμενων κατά επιχεί¬ 
ρηση από τις συμμετέχουσες στο κοινό πρόγραμμα. Κατ’ ανώτατο όριο 
μπορούν να καταρτισθούν 200 άτομα, εκτός αν πρόκειται για νέες επι¬ 
χειρήσεις (και για όσες είναι νέες) μέχρι ενός έτους προ της υποβολής 
της αίτησης, οι οποίες θα μπορούν να εκπαιδεύσουν το 70% του προσω¬ 
πικού τους και μέχρι 200 άτομα κατ’ ανώτατο όριο. Δεν θεωρείται νέα 
επιχείρηση η επιχείρηση που απλώς αλλάζει η νομική μορφή ή επωνυ¬ 
μία ή μετοχική σύνθεση. Αυτό θα αποδεικνύεται είτε με βεβαιώσεις της 
Εφορίας, για κάθε συμμετέχουσα επιχείρηση χωριστά, από τις οποίες 
θα φαίνεται η ημερομηνία έναρξης λειτουργίας της είτε με βεβαιώσεις 
της αρμόδιας Δ/νσης της Νομαρχίας από τις οποίες παράλληλα θα προ¬ 
κύπτει και η ζώνη εγκατάστασης των επιχειρήσεων και η νόμιμη λει¬ 
τουργία τους, εφόσον απαιτείται άδεια λειτουργίας είτε τέλος θα αποδει- 
κνύεται με ιδρυτικό καταστατικό της επιχείρησης. 

δ. Οι εκπαιδευόμενοι δεν μπορούν να συμμετέχουν κατά την ίδια χρο¬ 
νική περίοδο σε περισσότερα από ένα συγχρηματοδοτούμενα από την 
ΕΟΚ προγράμματα του Ο.Α.Ε.Δ. Επίσης δεν μπορεί η επιχείρηση που 
μετέχει σε υποπρόγραμμα κοινών ενεργειών να μετέχει το ίδιο έτος και 
σε υποπρόγραμμα μεμονωμένων ενεργειών και αντιστρόφους (υποβάλ¬ 
λεται σχετική υπεύθυνη δήλωση). Κανείς δεν μπορεί να μετέχει στο πρό¬ 
γραμμα με 2 ιδιότητες (π.χ. εκπαιδευτής και εκπαιδευόμενος ή διοικη¬ 
τικό προσωπικό ή υπεύθυνος προγράμματος). Επίσης, κανείς εκπαιδευ¬ 
όμενος δεν μπορεί να εκπαιδεύεται το ίδιο έτος για περισσότερες από μία 
ειδικότητες. 

ε. Οι εκπαιδευόμενοι πρέπει να συνδέονται με τις επιχειρήσεις με 
σχέση εργασίας αορίστου χρόνου, εκτός από το προσωπικό των εποχια¬ 
κών επιχειρήσεων που μπορεί να συνδέεται με σχέση εργασίας ορισμέ¬ 
νου χρόνου. 

στ. Μαζί με την αίτηση οι επιχειρήσεις υποχρεούνται να υποβάλουν, 
στην περίπτωση που υπάρχουν στις επιχειρήσεις Συμβούλια Εργαζομέ¬ 
νων, του Ν. 1747/88, βεβαιώσεις με τη σύμφωνη γνώμη των Συμβου¬ 
λίων για τη σχεδιαζόμενη κατάρτιση, σύμφωνα με το άρθρο 12 του 
ανωτέρω Νόμου. 

ζ. Μαζί με την αίτηση υποβάλλεται τεκμηριωμένη αιτιολογική έκ¬ 
θεση για κάθε μετέχουσα επιχείρηση στην οποία παρουσιάζεται η συνο¬ 
λική εικόνα της επιχείρησης, οι στόχοι της, το ανθρώπινο δυναμικό της 
και αιτιολογούνται πλήρως οι εκπαιδευτικές ανάγκες της. 

η. Μαζί με την αίτηση θα υποβάλεται υποχρεωτικά αναλυτικό, πλή¬ 
ρες και τεκμηριωμένο εκπαιδευτικό πρόγραμμα που θα περιγράφει και 
θα αιτιολογεί την εκπαίδευση. Το πρόγραμμα θα είναι κατάλληλο για 
τις ειδικότητες που θα εκπαιδευτούν και επαρκές για τις ώρες εκπαίδευ¬ 
σης που προβλέπονται. Το εκπαιδευτικό πρόγραμμα θα είναι αναλυτικά 
για κάθε μία από τις ειδικότητες και θα περιγράφονται σ’ αυτό λεπτομε¬ 
ρώς οι εκπαιδευτικές ενότητες κάθε μίας ειδικότητας. Στην περιγραφή 
αυτή θα αιτιολογείται πλήρως ο εκπαιδευτικός στόχος και οι εκπαιδευ¬ 
τικές ενότητες, με εκτεταμένη ανάλυση περιεχομένου. Η θεωρητική εκ¬ 
παίδευση για τους εκπαιδευόμενους όλων των επιχειρήσεων που μετέ¬ 
χουν στην κοινή ενέργεια θα γίνεται σε έναν ενιαίο χώρο και η πρακτική 
κατ’ επιλογή σε ενιαίο ή στις επιμέρους μετέχουσες επιχειρήσεις, αλλά 
σε κάθε περίπτωση με την παρουσία εκπαιδευτή ανά επιχείρηση. 

θ. Μαζί με την αίτηση θα υποβάλεται η σύσταση άτυπης κοινοπρα¬ 
ξίας για την εφαρμογή του προγράμματος, με την υπογεγραμμένη από 
όλες τις μετέχουσες στην κοινή ενέργεια επιχειρήσεις εξουσιοδότηση 
προς τον φορέα υλοποίησης. Ο τύπος της κοινοπραξίας καθορίζεται με 
έντυπο υπόδειγμα του Ο.Α.Ε.Δ. Η ιδιωτική συμμετοχή στην δαπάνη 
του προγράμματος θα καταβάλεται από τις επιχειρήσεις που μετέχουν, 
ανάλογα με τον αριθμό των καταρτιζομένων ή από τον φορέα υλοποίη¬ 
σης, ο οποίος μπορεί να είναι μία εκ των κοινοπρακτουσών επιχειρή¬ 
σεων ή τρίτος φορέας. 

ι. Στο υποπρόγραμμα κοινών ενεργειών υπάγονται και σωματεία μη 
κερδοσκοπικού χαρακτήρα, εφόσον έχουν σαν αποκλειστικό και κατα¬ 
στατικό αντικείμενο την εκπαίδευση και μέλη επιχειρήσεις. Επίσης στο 
υποπρόγραμμα μπορούν να συμμετέχουν και επιχειρήσεις που απασχο¬ 
λούν κάτω από 10 μισθωτούς, αρκεί την υλοποίηση του προγράμματος 
να αναλαμβάνει ο κλαδικός τους φορέας για 20 τουλάχιστον επιχειρή¬ 
σεις και με 180 τουλάχιστον μισθωτούς συνολικά ή τρίτος φορέας σύμ¬ 
φωνα με τα αναφερόμενα στην παράγραφο (θ) των κριτηρίων για μεμο¬ 
νωμένες επιχειρήσεις. 


ια. Εάν η αίτηση υπαγωγής στο πρόγραμμα έχει συνταχθεί από 
Εταιρεία συμβούλων ή από αναγνωρισμένο εκπαιδευτικό ή ερευνητικό 
ίδρυμα ή ινστιτούτο, θα πρέπει υποχρεωτικά να φέρει και την υπογραφή 
του νόμιμου εκπροσώπου του πιο πάνω φορέα που την συνέταξε. Στην 
περίπτωση που η αίτηση συντάιχθηκε από κάποιαν από τις κοινοπρα- 
κτούσες επιχειρήσεις και όχι από υποστηριστική Εταιρεία συμβούλων 
θα πρέπει αυτό επίσης να δηλώνεται. 

ιβ. Εάν τα 3 τελευταία χρόνια η επιχείρηση που συμμετέχει σε κοινό 
πρόγραμμα έχει συνολικά εκπαιδεύσει μέσω του συγκεκριμένου προ¬ 
γράμματος προσωπικό που ισούται - κατά την περίοδο υποβολής της 
αίτησης - με όλο το μέγεθος του απασχολουμένου σ’ αυτήν προσωπι¬ 
κού, επαυξημένο κατά 10%, παραμένει αυτή και μόνον εκτός του κοι¬ 
νού προγράμματος για το επόμενο έτος. Το 2ο έτος η επιχείρηση αυτή 
λαμβάνει μόρια προτεραιότητας υπέρ της κοινοπραξίας, όπως ορίζονται 
πιο κάτω στο (ι) κριτήριο προτεραιότητας. Οι επιχειρήσεις θα υποβάλ¬ 
λουν υπεύθυνση δήλωση Ν. 1599/86 στην οποία θα αναφέρεται ο αριθ¬ 
μός των καταρτιθέντων ανά έτος, τα τελευταία τρία έτη. 

ιγ. Επιχείρηση, εκπαιδευτικό πρόγραμμα της οποίας εγκρίθηκε από 
το έτος 1990 και ύστερα και κατά τους πραγματοποιηθέντες ελέγχους 
από τα αρμόδια όργανα του ΟΑΕΔ ή του ΕΚΤ διαπιστώθηκε ότι κατα¬ 
στρατηγούσε τους όρους του προγράμματος, αποκλείεται του κοινού 
προγράμματος για τρία χρόνια, χωρίς να επηρεάζει ο αποκλεισμός αυ¬ 
τός τη δυνατότητα των υπολοίπων επιχειρήσεων να συμμετέχουν στον 
κοινό πρόγραμμα. 

ιδ. Ο φορέας υλοποίησης του προγράμματος πρέπει να διαθέτει διδα¬ 
κτικό προσωπικό, κατάλληλη αίθουσα για την θεωρητική διδασκαλία 
με επαρκή εξοπλισμό, πίνακα, φωτισμό και εποπτικό υλικό. 

Τα παραπάνω ελέγχονται από τους αρμόδιους υπαλλήλους του 
ΟΑΕΔ καθ’ όλη την διάρκεια του προγράμματος. 

2. Στοιχεία Υπολογισμού Κόστους 

Στοιχεία για τον υπολογισμό του συνολικού κόστους του προγράμμα¬ 
τος που αφορούν τις μεμονωμένες και τις κοινές ενέργειες είναι: 

α. Το ποσοστό εισοδημάτων των καταρτιζόμενων στο συνολικό 
κόστος του προγράμματος που αποτελεί επιλέξιμη δαπάνη θα πρέπει να 
είναι μικρότερο του 55%. Το ποσοστό αυτό για τον τριτογενή τομέα κα¬ 
θορίζεται στο 70%. 

β. Το παραγόμενο προϊόν (ωφέλεια) από την ενέργεια κατάρτισης 
αφαιρείται από το επιλέξιμο κόστος του προγράμματος. Ωφέλεια θεω¬ 
ρείται ότι υπάρχει πάντα όταν το άθροισμα των δαπανών για εισοδή¬ 
ματα των εκπαιδευομένων στην φάση της πρακτικής άσκησης και των 
δαπανών για πρώτες ύλες ξεπερνά το 50% του κόστους της συνολικής 
ενέργειας. Από το συνολικό κόστος αφαιρείται σαν ωφέλεια το ανωτέρω 
άθροισμα για το ποσό που υπερβαίνει το 50% του κόστους της συνολι¬ 
κής ενέργειας. 

γ. Για τους κλάδους που έχουν χαρακτηριστεί σαν «ευαίσθητοι» ή «σε 
κρίση» από την Κοινότητα (υφαντουργία, ένδυση, υπόδηση, συνθετικές 
ίνες, ναυπηγικές εργασίες, ανθρακωρυχεία, χαλυβουργία κ.λπ.) είναι 
επιλέξιμες οι ενέργειες κατάρτισης που αποβλέπουν στην αναδιάρθρωση 
ως ορίζεται ανωτέρω στην παράγραφο (γα) των υποχρεωτικών κριτη¬ 
ρίων για μεμονωμένες επιχειρήσεις ή στην εξειδίκευση των παραγομέ- 
νων προϊόντων και όχι στην επέκταση της παραγωγικής δυναμικότη- 
τας. 

δ. Το μέσο ωριαίο κόστος κατάρτισης ανά εκπαιδευόμενο (συνολικό 
κόστος δια του αριθμού των καταρτιζόμενων, δια του αριθμού των 
ωρών κατάρτισης) δεν θα πρέπει να είναι μεγαλύτερο σε καμμιά περί¬ 
πτωση από τις 3.500 δρχ. Για εκπαίδευση που χαρακτηρίζεται εξειδί- 
κευση ή συμπληρωματική και από τις 2.500 δρχ. για εκπαίδευση που 
χαρακτηρίζεται βασική. 

ε. Επιλέξιμες δαπάνες. 

εΐ. Τα εισοδήματα των καταρτιζομένων κατά την διάρκεια του προ¬ 
γράμματος κατάρτισης, περιλαμβανομένων και των εργοδοτικών 
ασφαλιστικών εισφορών. 

ε2. Τα τυχόν έξοδα παραμονής, τροφής και μετακίνησης των καταρ- 
τιζομένων, εφόσον έχουν αποκλειστική σχέση με την εκπαίδευση, καθώς 
και έξοδα για εκπαιδευτικά ταξίδια των καταρτιζομένων στην ημεδαπή 
ή αλλοδαπή, εφόσον δικαιολογούνται επαρκώς από το υποβληθέν εκ¬ 
παιδευτικό πρόγραμμα και εφόσον η διάρκεια της κατάρτιση στην αλλο¬ 
δαπή δεν υπερβαίνει το 30% της συνολικής διάρκειας του προγράμμα¬ 
τος. 

ε3. Οι δαπάνες για τις αμοιβές του διδακτικού προσωπικού περιλαμ- 

βανομένων και των δαπανών μετακίνησης και παραμονής τους. 

ε4. Οι δαπάνες του διοικητικού προσωπικού, ανάλογα με το ποσοστό 
που το προσωπικό αυτό συμμετέχει στο πρόγραμμα. 

ε5. Οι δαπάνες για πρώτες ύλες στην περίοδο πρακτικής άσκησης. 
ε6. Οι δαπάνες για την προετοιμασία και υλοποίηση του διδακτικού 
προγράμματος, περιλαμβανόμενης της εκπαίδευσης εκπαιδευτών, της 
διαρρύθμισης χώρων, της συγγραφής σημειώσεων, μεταφράσεων κ.λπ. 

ε7. Οι δαπάνες για αμοιβές Εταιρειών συμβούλων κατάρτισης, σύμ¬ 
φωνα με τα οριζόμενα στη παράγραφο (θ) των μεμονωμένων ενεργειών 
εφόσον παρέχουν υπηρεσίες υποστήριξης, διαχείρισης ή και υλοποίησης 
(μέρος ή σύνολο), αποδεικνύοντας ότι διαθέτουν την κατάλληση επιστη¬ 
μονική διοικητική και εκπαιδευτική υποδομή. 

Οι επιχειρήσεις που προτίθενται να υλοποιήσουν προγράμματα επαγ¬ 
γελματικής κατάρτισης έχουν την δυνατότητα, ΕΑΝ ΤΟ ΕΠΙΘΥ¬ 
ΜΟΥΝ, να αναθέτουν σε Εταιρείες συμβούλων την διαχείριση του προ¬ 
γράμματος ή και την εκπαίδευση του προσωπικού τους. Το κόστος των 
ανωτέρω υπηρεσιών θεωρείται ως επιλέξιμη δαπάνη υπό τις παρακάτω 
προϋποθέσεις: 

α. Οι Εταιρείες των συμβούλων θα πρέπει να έχουν νόμιμα συσταθεί 
και να έχουν κάνει έναρξη επιτηδεύματος στην αρμόδια οικονομική εφο¬ 
ρία, οι δε υπάλληλοι μελετητές ή συνεργάτες των Εταιρειών αυτών που 
συντάσσουν και υπογράφουν τις σχετικές μελέτες θα πρέπει να είναι πτυ- 
χιούχοι ΑΕΙ και εγγεγραμμένοι στα οικεία επιστημονικά επιμελητήρια 
ή επιστημονικούς συλλόγους (προσκομίζονται σχετικές βεβαιώσεις). 

β. Κατά την υποβολή της αρχικής αίτησης θα πρέπει μεταξύ των άλ¬ 
λων δικαιολογητικών, να υποβάλλεται αντίγραφο σχετικής σύμβασης 
μεταξύ επιχείρησης και Εταιρείας συμβούλων που θα έχει προηγουμέ¬ 
νου; κατατεθεί και στην αρμόδια Οικονομική Εφορία. Εάν επιχείρηση 
συμβληθεί στην πορεία με άλλη Εταιρεία συμβούλων απαιτείται να υπο¬ 
βληθεί εκ νέου αντίγραφο της σχετικής νέας σύμβασης. 

γ. Το κόστος για την απαιτούμενη προετοιμασία των δικαιολογητι- 
κών υποβολής της αρχικής αίτησης, η παρακολούθηση, και η διαδικα¬ 
σία σύνταξης αποπληρωμής, ως επίσης το κόστος για οιανδήποτε άλλη 
σχετική παρεχόμενη υπηρεσία (διοικητική υποστήριξη και διαχείριση, 
μελέτη σκοπιμότητας, εκπαίδευση κ.λ.π.) που θα συμπεριληφθεί στην 
ανωτέρω σύμβαση αναλυτικά, κατά περίπτωση παρεχόμενης υπηρε¬ 
σίας, θα αποδεικνύεται με τιμολόγια της Εταιρείας συμβούλων που θα 
υποβάλλονται κατά την αποπληρωμή και θα αποτελούν επιλέξιμο κό¬ 
στος αυτής. 

ε8. Μισθώματα, αποσβέσεις ή χρηματοδοτική μίσθωση (Γεωίηβ) 
που αφορούν εξοπλισμό καθώς και μισθώματα αιθουσών διδασκαλίας 
που ενοικιάζονται για τη θεωρία. Τεκμαρτές δαπάνες κατά την υλοποί¬ 
ηση του προγράμματος δεν λαμβάνονται υπόψη. 

Δεν λαμβάνονται υπόψη δαπάνες για γενικά έξοδα (ΔΕΗ, ΟΤΕ, ΕΥ- 
ΔΑΠ, ασφάλιστρα, συντήρηση μηχανημάτων, ανταλλακτικά, υλικά κα¬ 
θαριότητας), για υπερωριακές προσαυξήσεις, τυχόν τραπεζικά έξοδα, 
τόκοι δανεισμού, καθώς και για τυχόν πέραν των νομίμων αμοιβές και 
αποζημιώσεις ως προς το προσωπικό ή προς τρίτους. Επίσης δεν λαμ- 
βάνονται υπόψη τα μισθώματα, οι αποσβέσεις και οι χρηματοδοτικές 
μισθώσεις κτιριακών εγκαταστάσεων (Εοββϊη^). 
στ. Ποσοστά χρηματοδότησης. 

στί. Τα ποσοστά χρηματοδότησης για τις μεμονωμένες ενέργειες 
διαμορφώνονται ανάλογα με τη βαθμολογία στα παρακάτω κλιμάκια: 
Ιο Κλιμάκιο 

Ιδιωτική συνεισφορά 30% - ΟΑΕΔ 17,5% - ΕΚΤ 52,5% 

2ο Κλιμάκιο 

Ιδιωτική συνεισφορά 40% - ΟΑΕΔ 15% - ΕΚΤ 45% 

3ο Κλιμάκιο 

Ιδιωτική συνεισφορά 50% - ΟΑΕΔ 12,5% - ΕΚΤ 37,5% 
στ2. Τα ποσοστά χρηματοδότησης για τις κοινές ενέργειες διαμορ¬ 
φώνονται ανάλογα με τη βαθμολογία σε δύο κλιμάκια ως εξής: 

Ιο Κλιμάκιο 

Ιδιωτική συνεισφορά 28% - ΟΑΕΔ 18% - ΕΚΤ 54% 

2ο Κλιμάκιο 

Ιδιωτική συνεισφορά 38% - ΟΑΕΔ 15,5% - ΕΚΤ 46,5% 
ζ. Τα ποσοστά χρηματοδότησης σε κάθε υποπρόγραμμα καθορίζο¬ 
νται ως εξής: 

Για τις μεμονωμένες ενέργειες δεν θα υπερβαίνει το 85% της διαθέ¬ 
σιμης χρηματοδότησης και για τις κοινές δεν θα υπερβαίνει το 30% αυ¬ 
τής. 

3. Κριτήρια προτεραιότητας για μεμονωμένες και κοινές ενέργειες. 


α. Ολοκλήρωση επένδυσης μετά 1.1.1990, μετά από έγκριση υπα¬ 
γωγής στους αναπτυξιακούς νόμους ή σύμφωνα με τα όσα οι νόμοι προ¬ 
βλέπουν σαν εγκριτική διαδικασία. Η ολοκλήρωση της επένδυσης θα 
αποδεικνύεται με βεβαίωση της αρμόδιας Δ/νσης της Νομαρχίας ή άλ¬ 
λου αρμόδιου δημόσιου ή σχετικά εξουσιοδοτημένου φορέα. Στην περί¬ 
πτωση αυτή δεσμεύεται ο ΟΑΕΔ για την έγκριση της χρηματοδότησης 
του προγράμματος αυτού στην προβλεπόμενη χρονική περίοδο. Επέν¬ 
δυση θεωρείται ό,τι προβλέπεται από τους αναπτυξιακούς νόμους ως 
παραγωγική επένδυση ανεξάρτητα από τη φύση του κινήτρου. 

β. Επενδύσεις (πάγια ενεργητικά) με ίδια ή μη κεφάλαια βάσει δι- 
καιολογητικών όπως αυτά θα καθοριστούν με σχετική εγκύκλιο του 
ΟΑΕΔ. 

Οι επενδύσεις πρέπει να έχουν γίνει μετά την 1.1.1990. Τα δικαιο- 
λογητικάπου συγκρίνονται είναι του έτους 1989 και του έτους 1991. 

Η βαθμολογία έχει ως εξής: 

-Επενδύσεις 0-3% επί του συνολικού επενδεδυμένου κεφαλαίου ΒΑΘ¬ 
ΜΟΙ 0 


-Επενδύσεις 3%+-5% επί του συνολικού επενδεδυμένου κεφαλαίου 
και τουλάχιστον ύψους 6 εκατ. δρχ. ΒΑΘΜΟΙ 2 

—Επενδύσεις 5%+—8% ελάχιστο 10 εκατ. δραχ. ΒΑΘΜΟΙ 4 
-Επενδύσεις 8%+-12% ελάχιστο 12 εκατ. δραχ. ΒΑΘΜΟΙ 6 
-Επενδύσεις 12%+-17% ελάχιστο 15 εκατ. δραχ. ΒΑΘΜΟΙ 8 
—Επενδύσεις 17%+—25% ελάχιστο 20 εκατ. δραχ. ΒΑΘΜΟΙ 10 
-Επενδύσεις 25%+-30% ελάχιστο 25 εκατ. δραχ. ΒΑΘΜΟΙ 12 
—Επενδύσεις 30%+—50% ελάχιστο 20 εκατ. δραχ. ΒΑΘΜΟΙ 14 
-Επενδύσεις 50%+ και άνω, ελάχιστο 40 εκατ. δραχ. καθώς επίσης 
-Επενδύσεις άνω των 200+-500 εκατ. δρχ. ΒΑΘΜΟΙ 16 
-Επενδύσεις άνω των 500 εκατ. και 

-Οι επιχειρήσεις της ως άνω 3α περίπτωσης ΒΑΘΜΟΙ 18 

-Επενδύσεις άνω του 1 δις ΒΑΘΜΟΙ 20 

Το κριτήριο αυτό ισχύει μόνο για τον πρωτογενή και τον δευτερογενή 
τομέα και τις τουριστικές επιχειρήσεις. Οι επιχειρήσεις στον τομέα των 
λοιπών υπηρεσιών θα λαμβάνουν 6 βαθμούς ανεξάρτητα από επενδύ¬ 
σεις, εκτός αν έχουν προβεί σε επένδυση από 12% και άνω και κατ’ ελά¬ 
χιστο 12 εκατ. οπότε ακολουθούν κανονικά τη βαθμολογία των υπόλοι¬ 


πων επιχειρήσεων. 

γ. Ζώνη εγκατάστασης επιχείρησης, σύμφωνα με τα κριτήρια του Ν. 
1892/90. 

-Περιοχή Α 2 ΒΑΘΜΟΙ 

-Περιοχή Β 3 ΒΑΘΜΟΙ 

-Περιοχή Γ 4 ΒΑΘΜΟΙ 

-Περιοχή Δ 6 ΒΑΘΜΟΙ και οι 

-Περιοχή Ε Ειδικές Ζώνες και περιπτώσεις του άρθρου 3 παρ. 3, του 
Ν. 1262/82, όπως διατηρήθηκε στο Ν.1892/90 8 ΒΑΘΜΟΙ 

-Περιοχή Ζ Ζώνες σε αποβιομηχάνιση 9 ΒΑΘΜΟΙ 

Στην κατηγορία αυτή υπάγονται: Οι επαρχίες Πάτριες και Αιγια- 
λείας του Νομού ΑχαΤας, ο Δήμος Λαυρεωτικής της επαρχίας Αττικής 
(Υπολοίπου) του Νομού Αττικής, η επαρχία θηβών του Νομού Βοιω¬ 
τίας, οι επαρχίες Χαλκίδας και Ιστιαίας του Νομού Εύβοιας, η επαρχία 
Αλμυρού του Νομού Μαγνησίας, η επαρχία Κοζάνης και η επαρχία 
Εορδαίας του Νομού Κοζάνης και η επαρχία Σύρου του Νομού Κυκλά¬ 


δων. 


-Περιοχή Η Οι νομοί Ξάνθης, Ροδόπης και Έβρου 10 ΒΑΘΜΟΙ 

Οι τουριστικές και οι τουριστικές - ναυτιλιακές επιχειρήσεις και οι 
επιχειρήσεις 4 ΒΑΘΜΟΥΣ από την ζώνη εγκατάστασης, εκτός αν παίρ¬ 
νουν μεγαλύτερη βαθμολογία λόγω της πραγματικής ζώνης εγκατά¬ 
στασής τους. 

Σε περίπτωση που γεωγραφικές και διοικητικές ενότητες που υπάγο¬ 
νται στην Ε και Ζ περιοχή υπάγονται και σε άλλη, λαμβάνουν τους βαθ¬ 
μούς που δίνονται στη βελτιωμένη γεωγραφική ενότητα που παίρνει 
τους περισσότερους βαθμούς. 

Το στοιχείο αυτό αποδεικνύεται με βεβαίωση της αρμόδιας Δ/νσης 
της Νομαρχίας ή άλλης Δημόσιας Υπηρεσίας. 

Σε περίπτωση ενεργειών κατάρτισης του ίδιου φορέα, που αφορούν 
δύο ή περισσότερες περιοχές, υποβάλλονται ξεχωριστές αιτήσεις για 
κάθε περιοχή. 

Σε περίπτωση κοινών ενεργειών κατάρτισης, όπου οι μετέχουσες επι¬ 
χειρήσεις ανήκουν σε διαφορετική ζώνη, υπολογίζεται η ζώνη των πε¬ 
ρισσοτέρων. 

δ. Αύξηση εργαζομένων με σχέση εργασίας αορίστου χρόνου (ή ορι¬ 
σμένου χρόνου προκειμένου για εποχιακές επιχειρήσεις) κατά τα δύο τε¬ 
λευταία χρόνια (1990 - 1992). 

αμένου χρόνου προκειμένου για εποχιακές επιχειρήσεις) κατά τα δύο τε¬ 
λευταία χρόνια (1990 - 1992). 

Για επιχειρήσεις μέχρι 50 απασχολούμενους: 

0-5% του προσωπικού ΒΑΘΜΟΙ 0 

5%+-10% του προσωπικού ΒΑΘΜΟΙ 2 

10%+-15% του προσωπικού ΒΑΘΜΟΙ 4 

15%+-20% του προσωπικού ΒΑΘΜΟΙ 6 

20%+ και άνω του προσωπικού ΒΑΘΜΟΙ 8 

Για επιχειρήσεις από 50 - 100 απασχολούμενους: 

0-4% του προσωπικού ΒΑΘΜΟΙ 0 

4%+-8% του προσωπικού ΒΑΘΜΟΙ 3 

8%+~12% του προσωπικού ΒΑΘΜΟΙ 6 

12%Η—16% του προσωπικού ΒΑΘΜΟΙ 9 

16%+ και άνω του προσωπικού ΒΑΘΜΟΙ 12 

Για επιχειρήσεις άνω των 100 - 500 απασχολούμενων: 

0-3% του προσωπικού ΒΑΘΜΟΙ 0 

3%+~6% του προσωπικού ΒΑΘΜΟΙ 4 

6%+-9% του προσωπικού ΒΑΘΜΟΙ 8 

9%+-12% του προσωπικού ΒΑΘΜΟΙ 12 

12%+- και άνω του προσωπικού ΒΑΘΜΟΙ 16 

Για επιχειρήσεις με άνω των 500 απασχολούμενους: 

0-1% του προσωπικού ΒΑΘΜΟΙ 2 

1%+-3% του προσωπικού ΒΑΘΜΟΙ 6 

3%+-6% του προσωπικού ΒΑΘΜΟΙ 10 

6%+-9% του προσωπικού ΒΑΘΜΟΙ 15 

9%+-12% του προσωπικού ΒΑΘΜΟΙ 20 

Για την εξακρίβωση των στοιχείων αυτών απαιτείται η υποβολή των 
μισθολογίων του ΙΚΑ και του βιβλίου αγοράς ενσήμων για τον ένα μήνα 
του προ τριμήνου χρονικού διαστήματος προ της έναρξης της προθε¬ 
σμίας υποβολής της αίτησης, καθώς και τα αντίστοιχα προ διετίας, 
ε. Είδος κατάρτισης: 

Αναλόγως του είδους κατάρτισης διαμορφώνεται η βαθμολογία: 
Βασική κατάρτιση ΒΑΘΜΟΙ 2 

Συμπληρωματική - εξειδίκευση ΒΑΘΜΟΙ 4 

Βασική ορίζεται η κατάρτιση των ανειδίκευτων σε μία ειδικότητα. 
Συμπληρωματική ορίζεται η κατάρτιση σε άλλο αντικείμενο του ίδιου 
επιπέδου που αφορά έναν εκπαιδευόμενο που έχει ήδη μια ειδικότητα. 
Εξειδίκευση ορίζεται η ανωτέρου επιπέδου κατάρτιση, που γίνεται από 
εκπαιδευτές πτυχιούχους ανωτάτης ή ανώτερος σχολής σε εργαζομέ¬ 
νους που έχουν ήδη ένα δίπλωμα ή έχουν τουλάχιστον 3 χρόνια εμπειρία 
στον τομέα που αναφέρεται το πρόγραμμα κατάρτισης. 

Υποβάλλεται ξεχωριστή αίτηση για κάθε είδος κατάρτισης, 
στ. Κριτήριο κερδών - ζημιών. 

Επιχειρήσεις με κέρδη προς διάθεση (προ φόρων), όπως αυτά εμφανί¬ 
ζονται στα αποτελέσματα χρήσεως ή την φορολογική δήλωση των δύο 
τελευταίων ετών, βαθμοί 3. Επιχειρήσεις χωρίς κέρδη, βαθμοί 0. Λαμ- 
βάνεται υπόψη ο μέσος όρος των κερδών προς διάθεση των δύο τελευ¬ 
ταίων χρήσεων. 

ζ. Κριτήριο εξαγωγικού προσανατολισμού. 

Επιχειρήσεις με πραγματοποίηση εξαγωγών κατά την τελευταία 
χρήση βαθμοί 4. Στην κατηγορία αυτή περιλαμβάνονται και οι κάθε 
μορφής τουριστικές επιχειρήσεις (π.χ. τουριστικά πλοία κ.λ.π.). 
η. Κλαδικό κριτήριο. 

Οι επιχειρήσεις που υπάγονται στους παρακάτω κλάδους ή υποκλά- 
δους οικονομικής δραστηριότητας, σύμφωνα με την κωδικοποίηση της 
ΕΣΥΕ, παίρνουν 1 βαθμό: 

-Ιχθυοκαλλιέργεια (Κ.Α. ΕΣΤΕ 051) 

-Βιομηχανίες τροφίμων (Κ.Α. ΕΣΤΕ 20) 

-Βιομηχανίες ποτών (Κ.Α. ΕΣΤΕ 21) 

-Εκτυπώσεις - Εκδόσεις (Κ.Α. ΕΣΤΕ 28) 

-Βιομηχανίες ελαστικού & πλαστικής ύλης (Κ.Α. ΕΣΤΕ 30) 
-Χημικές Βιομηχανίες (Κ.Α. ΕΣΤΕ 31) 

-Βιομηχανίες παραγώγων πετρελαίου & άνθρακος (Κ.Α. ΕΣΤΕ 32) 
-Κατασκευή εργαλείων εκ μετάλλου (Κ.Α. ΕΣΤΕ 354) 
-Κατασκευή μηχανών και συσκευών (Κ.Α. ΕΣΤΕ 36) 

-Κατασκευή ηλεκτρονικών και ηλεκτρικών συσκευών και μηχανών 
(Κ.Α. ΕΣΤΕ 37) 

-Κατασκευή αυτοκινήτων (Κ.Α. ΕΣΤΕ 383) 

-Επισκευή αυτοκινήτων (Κ.Α. ΕΣΤΕ 384) 

-Κατασκευή ιατροχειρουργικών εργαλείων (Κ.Α. ΕΣΤΕ 391) 
-Κατασκευή φωτογραφικών και οπτικών ειδών (Κ.Α. ΕΣΤΕ 392) 


-Κοσμηματοποιΐα - ωρολογοποιια (Κ.Α. ΕΣΤΕ 394) 

-Κατασκευή παιγνιδιών και αθλητικών ειδών (Κ.Α. ΕΣΤΕ 397) 
-Οικοδομήσεις και δημόσια έργα (Κ.Α. ΕΣΤΕ 504) 
(Περιλαμβάνονται μόνο τα μεγάλα τεχνικά έργα) 

-Ξενοδ/κές επιχειρήσεις (Κ.Α. ΕΣΥΕ 662) 

(Περιλαμβάνονται οι καθαρά τουριστικής φύσης επιχειρήσεις) 
-Επιχειρήσεις θαλάσσιας μεταφοράς επιβατών (Κ.Α. ΕΣΥΕ 7131) 
-Επικοινωνίες (Κ.Α. ΕΣΤΕ 73) 

-Τράπεζες (Κ.Α. ΕΣΥΕ 81) 

-Ασφαλιστικές επιχειρήσεις (Κ.Α. ΕΣΤΕ 82) 

-Επιχειρήσεις του κλάδου πληροφορικής, (παραγωγής λογισμικού) 
(Κ.Α. ΕΣΤΕ 8334 και 8335) 

-Ιατρικές και Υγειονομικές Υπηρεσίες (Κ.Α. ΕΣΤΕ 95) 
θ. Κριτήριο προστιθέμενης αξίας. 

Για τις επιχειρήσεις του πρωτογενούς και του δευτερογενούς τομέα 
παραγωγής, ο βαθμός προστιθέμενης αξίας εξάγεται σαν ποσοστό του 
αθροίσματος: 

α. των δαπανών παραγωγής, 
β. των δαπανών διάθεσης, 
γ. των δαπανών διοικητικής λειτουργίας και 
δ. των αποσβέσεων που δεν έχουν ενσωματωθεί στο «λειτουργικό» 
κόστος, προς το κόστος των αναλωθέντων πρώτων υλών. Οι δαπάνες 
παραγωγής προκύπτουν από το «κόστος πωληθέντων» (όπως εμφανίζο¬ 
νται στο Λογαριασμό «Αποτελέσματα χρήσης») αφαιρουμένων των ανα¬ 
λωθέντων πρώτων υλών. Το κόστος των αναλωθέντων πρώτων υλών 
προκύπτει από την αναλυτική δήλωση φορολογίας εισοδήματος της επι¬ 
χείρησης και σε περίπτωση ανώνυμης εταιρείας, απο το (αντίστοιχο 
έντυπο «Δήλωση φορολογίας εισοδήματος Νομικών Προσώπων». 

Για τις επιχειρήσεις του τριτσγενούς τομέα (παροχής υπηρεσιών) ο 
βαθμός προστιθέμενης αξίας εξάγεται σαν ποσοστό από το πηλίκο των 
«Καθαρών Αποτελεσμάτων Χρήσης» (προ διανομής) προς το «Κύκλο 
Εργασιών» (Τζίρος) από τον οποίον έχουν αφαιρεθεί τα ως άνω «Κα¬ 
θαρά Αποτελέσματα Χρήσης». 

Η βαθμολογία θα έχει ως εξής: 

Βαθμός προστιθέμενης αξίας 120% και άνω. 

Βαθμός προστιθέμενης αξίας 110 - 120%, 

Βαθμός προστιθέμενης αξίας 100 - 110%, 

Βαθμός προστιθέμενης αξίας 90 - 100%, 

Βαθμός προστιθέμενης αξίας 80 - 90%, 

Βαθμός προστιθέμενης αξίας 70 - 80%, 

Βαθμός προστιθέμενης αξίας 60 - 70%, 

Βαθμός προστιθέμενης αξίας 50 - 60%, 

Βαθμός προστιθέμενης αξίας 40 - 50%, 

Βαθμός προστιθέμενης αξίας 30 - 40%, 

Βαθμός προστιθέμενης αξίας 20 - 30%, 

Βαθμός προστιθέμενης αξίας 10 - 20%, 

Βαθμός προστιθέμενης αξίας 10% και κάτω, 
ι. Κριτήριο αποκλεισμού προηγουμένων ετών. 

Επιχείρηση που έχει παραμείνει εκτός προγράμματος επί 1 έτος εξ 
αιτίας τΟυ ως άνω (ι) υποχρεωτικού κριτηρίου [(ιβ) για τα κοινά προ¬ 
γράμματα] λαμβάνει 4 μόρια ως βαθμούς προτεραιότητας έναντι των 
υπολοίπων, για ένταξη στο συγκεκριμένο πρόγραμμα (3 μόρια για τα 
κοινά). Το κριτήριο αυτό θα ενεργοποιηθεί μετά την ισχύ της περιόδου 
αποκλεισμού της επιχείρησης, εξαιτίας της ολοκλήρωσης προγραμμά¬ 
των κατάρτισης για το 110% του προσωπικού της. 
ια. Κριτήριο αναδιάρθρωσης. 

Σε περίπτωση αποδεικνυόμενης αναδιάρθρωσης (όχι επέκτασης) της 
παραγωγής, όπως ορίζεται στην παράγραφο (γα) των υποχρεωτικών 
κριτηρίων των μεμονωμένων επιχειρήσεων σε συνδυασμό με επενδύσεις 
τα ταλευταία 3 χρόνια. ΒΑΘΜΟΙ 2. 

ιβ. Κριτήριο διακριτικής συνεργασίας και συνεργασίας με εκπαιδευ¬ 
τικά ιδρύματα. 

Σύμφωνα με τις κατευθύνσεις τόσο του Ευρωπαϊκού Κοινωνικού Τα¬ 
μείου όσο και του Ευρωπαϊκού Ταμείου Περιφερειακής Ανάπτυξης, θα 
υποστηριχθούν επιχειρήσεις που εφαρμόζουν εκπαιδευτικά προγράμ¬ 
ματα του προσωπικού τους σε συνεργασία: 

1. Με επιχειρήσεις ή ανώτατα ή ανώτερα εκπαιδευτικά ιδρύματα ή 
Ινστιτούτα χωρών της Κοινότητας. Η συνεργασία θα περιλαμβάνει σε¬ 
μινάρια εκπαιδευτών και εκπαιδευομένων, κατάρτισης των εκπαιδευο- 
μένων στους χώρους των επιχειρήσεων στο εξωτερικό και τέλος από 
κοινού σχεδιασμό των εκπαιδευτικών προγραμμάτων και μεταφορά της 


ΒΑΘΜΟΙ 12 
ΒΑΘΜΟΙ 11 
ΒΑΘΜΟΙ 10 
ΒΑΘΜΟΙ 9 
ΒΑΘΜΟΙ 8 
ΒΑΘΜΟΙ 7 
ΒΑΘΜΟΙ 6 
ΒΑΘΜΟΙ 5 
ΒΑΘΜΟΙ 4 
ΒΑΘΜΟΙ 3 
ΒΑΘΜΟΙ 2 
ΒΑΘΜΟΙ 1 
ΒΑΘΜΟΙ 0 

τεχνογνωσίας στην Ελλάδα. 

2. Με Πανεπιστήμια και ΤΕΙ της ημεδαπής. Η συνεργασία θα παρέ¬ 
χει τη δυνατότητα εφαρμογής μέρους του εκπαιδευτικού προγράμματος 
των επιχειρήσεων (κυρίως του θεωρητικού) στους χώρους των Πανεπι¬ 
στημίων και των ΤΕΙ, με παράλληλη μεταφορά στις επιχειρήσεις της 
μεθοδολογίας και των Τεχνολογικών γνώσεων των ΑΕΙ και ΤΕΙ του 
εσωτερικού (προετοιμασία εκπαιδευτικών προγραμμάτων). 

Οι επιχειρήσεις που εντάσσονται στο κριτήριο 
α) Πρέπει να απασχολούν τουλάχιστον 50 άτομα εφ’ όσον πρόκειται 
για μεμονωμένη ενέργεια και 60 άτομα εφ’ όσον πρόκειται για κοινή (3 
επιχειρήσεις από 20 άτομα και άνω η κάθε επιχείρηση), 
β) Πρέπει να ανήκουν στον δευτερογενή τομέα 
γ) Πρέπει να έχουν πραγματοποιήσει επένδυση σε μηχανολογικό εξο¬ 
πλισμό υψηλής τεχνολογίας τα τελευταία δύο χρόνια 50% τουλάχιστον 
επί του συνολικού επενδεδυμένου κεφαλαίου και τουλάχιστον ύψος 100 
εκατ. δρχ. 

Το μέσο ωριαίο κόστος εκπαίδευσης (που χαρακτηρίζεται σαν εξειδί- 
κευση) ανά άτομο και για τις θύο προαναφερόμενες περιπτώσεις συνερ¬ 
γασίας (1) και (2) καθορίζεται σε 3800 δρχ. ανά εκπαιδευόμενο. 

Κατά τα λοιπά ισχύουν όλοι οι υπόλοιποι όροι των ενεργειών κατάρ¬ 
τισης για μεμονωμένες και για κοινές ενέργειες κατάρτισης. Οι ως άνω 
περιπτώσεις συνεργασίας μπορούν να καλύψουν μέχρι δύο από τις πέντε 
ειδικότητες που μπορούν να υποβληθούν στον ΟΑΕΔ για χρηματοδό¬ 
τηση στην διάρκεια ενός έτους. 

Οι επιχειρήσεις που πληρούν τις προϋποθέσεις του κριτηρίου αυτού 
θα παίρνουν βαθμούς 10. 

ιγ) Κριτήριο μείωσης προσωπικού (αρνητική βαθμολογία). 

Εάν η επιχείρηση παρουσιάζει μείωση προσωπικού την τελευταία 
διετία (90 - 92) και ταυτόχρονα έχει αύξηση επενδύσεων κάτω του 
10% την τελευταία διετίά (ισολογισμοί 89 και 91) θα αφαιρούνται βαθ¬ 
μοί ως εξής: 

0-5% μείωση προσ/κού & 8-1—10% αύξηση επεν/σεων αφαιρού- 
νται βαθμοί 0 

5+-10% μείωση προσ/κού & 5+-8% αύξηση επεν/σεων αφαιρού- 
νται βαθμοί 1 

10-1—15% μείωση προσ/κού & 3+-5% αύξηση επεν/σεων αφαι- 
ρούνται βαθμοί 4 

15+-20% μείωση προσ/κού & 1+-3% αύξηση επεν/σεων αφαι- 
ρούνται βαθμοί 6 

20+-25% μείωση προσ/κού & 0+-1% αύξηση επεν/σεων αφαι- 
ρούνται βαθμοί 8 

25%+ & άνω μείωση προσ/κού & 0% αύξηση επεν/σεων αφαιρού- 
νται βαθμοί 15 

Με τα κριτήρια προτεραιότητας και τον περιορισμό ότι η τυχόν ανά¬ 
γκη για γραμμική μείωση του αριθμού των καταρτιζόμενων δεν θα ξε¬ 
περνά το 15%, θα διαμορφώνεται η βαθμολογία των επιχειρήσεων από 
την οποία εξαρτάται: 

α. Η υπαγωγή ή μη στο πρόγραμμα, αναλόγως και με τους εκάστοτε 
διαθέσιμους πόρους και 

β. Τα ποσοστά χρηματοδότησης, σύμφωνα με τα κλιμάκια, όπως πε- 
ριγράφονται στο κεφάλαιο 3, 

4. Εκπαιδευτικοί όροι 

Οι γενικοί εκπαιδευτικοί όροι του προγράμματος ισχύουν και για τις 
μεμονωμένες και τις κοινές ενέργειες. 

α. Το πρόγραμμα κατάρτισης κατά τις εργάσιμες ημέρες δεν μπορεί 
να γίνεται σε υπερωριακή βάση που υπερβαίνει τις 2 ώρες πέραν του 
ημερήσιου νομίμου ωραρίου. Η υλοποίηση του προγράμματος κατά τα 
Σαββατοκύριακα και τις αργίες δεν μπορεί να υπερβαίνει τη διάρκεια 
του προγράμματος κατά τις εργάσιμες ημέρες και ώρες. 

β. Οι εκπαιδευτές πρέπει, για το σκέλος των θεωρητικών μαθημά¬ 
των, να έχουν στο (αντικείμενο που διδάσκουν (αναγνωρισμένο τίτλο 
σπουδών ανώτατης ή ανώτερης σχολής, στις ειδικότητες στις οποίες 
υπάρχει, ή τίτλο σπουδών αναγνωρισμένης επαγγελματικής σχολής με 
τριετή επαγγελματική πείρα όταν δεν υπάρχει ανώτερος τίτλος ή πεντα- 
ετής σχετική επαγγελματική πείρα και απολυτήριο Λυκείου όπου δεν 
υπάρχει κανένας τίτλος. Ο εκπαιδευτής δεν μπορεί να είναι συγχρόνως 
και εκπαιδευόμενος ή υπεύθυνος προγράμματος και αντιστρόφως. 

Για τους εκπαιδευτές του πρακτικού σκέλους απαιτείται τουλάχιστον 
πενταετής επαγγελματική πείρα στο αντικείμενο που θα διδάσκουν. Τα 
στοιχεία αυτά εξετάζονται κατά τον έλεγχο στην έναρξη των μαθημά¬ 
των για την πρώτη προκαταβολή, με υποβολή των σχετικών πιστοποι¬ 


ητικών σπουδών και προϋπηρεσίας των εκπαιδευτών. Η επαγγελμα¬ 
τική πείρα των εκπαιδευτών θα ελέγχεται και από τα βιβλιάρια των εν¬ 
σήμων τους. 

γ. Δεν χρηματοδοτούνται μαθήματα που δεν έχουν σχέση με την ειδι¬ 
κότητα κατάρτισης. Κατ’ εξαίρεση μπορούν να περιληφθούν σε ποσοστό 
ωρών μέχρι 15% του προγράμματος συνολικά, μαθήματα υγιεινής και 
ασφάλειας της εργασίας, προστασίας του περιβάλλοντος, εργασιακών 
σχέσεων και βασικών αρχών λειτουργίας των επιχειρήσεων και βελτίω¬ 
σης της ανταγωνιστικότητάς τους. Το πρόγραμμα κατάρτισης, όπως 
αναλύεται στην αίτηση υπαγωγής, πρέπει να τηρείται κατά την υλοποί- 
ηση. 

δ. Οι ίδιοι εκπαιδευόμενοι δεν μπορούν να εκπαιδεύονται για περισσό¬ 
τερες από 2 συνεχείς περιόδους και σε καμμία περίπτωση δεν θα επανα¬ 
λαμβάνουν το ίδιο αντικείμενο κατάρτισης. 

ε. Η πρακτική εκπαίδευση θα γίνεται πάντα με παρουσία εκπαιδευτή. 

5. Γενικές παρατηρήσεις 

α. Ο ΟΑΕΔ απορρίπτει ή διακόπτει την χρηματοδότηση του προ¬ 
γράμματος σε περιπτώσεις που διαπιστώνει παραβάσεις των όρων της 
παρούσης ή παραβάσεις που σχετίζονται με το χρηματοδοτούμενο πρό¬ 
γραμμα ή χρησιμοποίηση των όρων του προγράμματος για δραστηριό¬ 
τητες κατάρτισης ξένες προς το περιεχόμενο του προγράμματος ή δή¬ 
λωση ανακριβών στοιχείων κατά την τρέχουσα ή τις προηγούμενς χρή¬ 
σεις ή καταστρατήγηση με οποιονδήποτε τρόπο των όρων και προϋπο¬ 
θέσεων του προγράμματος. Στις περιπτώσεις αυτές η επιχείρηση, στο 
πρόγραμμα της οποίας έγινε η παράβαση, θα αποκλείεται από όλα τα 
προγράμματα του ΟΑΕΔ για μια τριετία. 

β. Το σύστημα αυτό υπαγωγής των επιχειρήσεων στο πρόγραμμα, 
όπως περιγράφεται ανωτέρω, υπόκειται σε αναθεώρηση κατά το επό¬ 
μενο έτος αν κατά την εφαρμογή του διαπιστωθεί ότι υπάρχουν περιθώ¬ 
ρια βελτίωσης. 

γ. Δεν είναι δυνατή η υπαγωγή στο πρόγραμμα εκπαίδευσης προσω¬ 
πικού ιδιωτικών επιχειρήσεων (μεμονωμένες, κοινές) των επιχειρήσεων 
που ανήκουν στις εξής κατηγορίες: 

γΐ. Κρατικοί φορείς ή επιχειρήσεις που ανήκουν στον ευρύτερο δημό¬ 
σιο τομέα. 

γ2. Οι συνεταιρισμοί για τα μέλη τους. 

γ3. Επιχειρήσεις που εκ της φύσεως των εργασιών τους και του τρό¬ 
που λειτουργίας τους δεν είναι εφικτός ο έλεγχος της θεωρίας ή της πρα¬ 
κτικής, κατόπιν αιτιολογημένης εισήγησης της Υπηρεσίας και σχετικής 
απόφασης του Δ.Σ. του ΟΑΕΔ. 

γ4. Οι ΕΠΑΕ, οι ΠΑΕ, τα αθλητικά σωματεία, οι πολιτικές οργανώ¬ 
σεις, τα κόμματα, οι Μητροπόλεις, τα Μοναστήρια, τα θρησκευτικά 
ιδρύματα, τα θέατρα, τα γραφεία τελετών, τα νυκτερινά κέντρα, πιάνο 
μπαρ, καφενεία, αναψυκτήρια, δισκοθήκες, λέσχες, πρακτορεία λα¬ 
χείων ή ΠΡΟΠΟ, επιχειρήσεις που έχουν σχέση με ψυχαγωγικά ή ημε- 
κτρονικά παιγνίδια, τα λούνα - πάρκ, τα βιντεοκλάμπ καθώς και οι ρα¬ 
διοτηλεοπτικοί σταθμοί που δεν έχουν άδεια λειτουργίας από το Ραδιο¬ 
τηλεοπτικό Συμβούλιο. 

Με εγκύκλιο του ΟΑΕΔ θα καθοριστούν οι διαδικασίες υποβολής αί¬ 
τησης, υλοποίησης και πληρωμής του προγράμματος, τα απαιτούμενα 
δικαιολογητικά και θα δοθούν οι απαραίτητες διευκρινήαεις. 

6. Έλεγχος υλοποίησης προγράμματος κατάρτισης 

Ο έλεγχος εποπτείας των προγραμμάτων υλοποιείται σε τρεις βαθ¬ 
μούς: 

1. Α/βάθμιος έλεγχος: Ο έλεγχος - εποπτεία των προγραμμάτων 
ανατίθεται από τη Διεύθυνση Διεθνών Σχέσεων σε έναν και εφόσον 
υπάρχει ευχέρεια σε δύο υπαλλήλους των Τοπικών Υπηρεσιών μετά από 
εισήγηση της αρμόδιας Περ/κής Δ/νσης. 

Σε κάθε επίσκεψη για διαπίστωση της υλοποίησης συντάσσεται έκ¬ 
θεση εποπτείας. Αντίγραφο αυτής παραδίδεται αμέσους επί υπογραφή 
στην επιχείρηση άλλο δε αντίγραφο αυτής υποβάλλεται στη Δ/νση Διε¬ 
θνών Σχέσεων του Οργανισμού. 

Σε περίπτωση που απουσιάζει ο υπεύθυνος της εκπαίδευσης ή το» 
προγράμματος για να παραλάβει την έκθεση ελέγχου, τότε η αρμόδια 
υπηρεσία του ΟΑΕΔ την αποστέλλει επί αποδείξει στην επιχείρηση εντός 
των προσεχών 2-3 ημερών. 

2. Β/θμιος έλεγχος: Γίνεται από υπαλλήλους της Περ/κής Δ/νσης 
ακολουθώντας την ως άνω διαδικασία. 

3. Γ/θμιος έλεγχος: Γίνεται από υπαλλήλους της Διοίκησης. Επίσης 
δύναται να πραγματοποιούνται έλεγχοι από υπαλλήλους των Υπηρε¬ 
σιών των Ευρωπαϊκών Κοινοτήτων. 

Αχό υπαλλήλους της Διοίκησης ή των Περ/κών Υπηρεσιών, μετά 
αχό σχετική εντολή, μπορούν να διενεργούνται έλεγχοι στα προγράμ¬ 
ματα των 3 Κοινοτικών Πρωτοβουλιών (ΗΟΚΙΖΟΝ, ΝΟν, 
ΕΙ/ΗΟΡΌΗΜ) και σε όποια άλλα προγράμματα υλοποιούνται με ευ¬ 
θύνη τον ΟΑΕΔ. 

2/την περίπτωση αυτή επισημαίνουμε ότι, ανεξάρτητα από την πορεία 
των Α/βάθμιων και Β/θμιων ελέγχων, θα ακυρώνεται το πρόγραμμα 
σε περίπτωση που θα διαπιστωθεί από τον Γ/θμιο έλεγχο η μη υλοποί¬ 
ησή τον. Ακόμη, το πρόγραμμα θα ακυρώνεται στις περιπτώσεις που 
διαπιστώνεται ουσιώδης παράβαση των όρων του. Στις περιπτώσεις 
των ως άνω καταστρατηγήσεων, το Δ.Σ. του ΟΑΕΔ θα επικυρώνει τις 
προγραμμάτων και θα κατατάσσει τις επιχειρήσεις σε 
Χβτάαταιση επιχειρήσεων που θα κοινοποιείται στο ΕΚΤ, με αποτέλεσμα 
η επιχείρηση να μη δύναται να κάνει επί τριετία χρήση Κοινοτικών προ¬ 
γραμμάτων. 

Εάν η επιχείρηση έχει περισσότερα του ενός προγράμματα, σε κάθε 
φύλλο ελέγχου θα αναγράφεται ποιό ακριβώς πρόγραμμα αφορά. Σε πε¬ 
ρίπτωση νλοχοιήσεως προγράμματος από επιβατηγά σκάφη, ο έλεγχος 


θα διενεργείται στα λιμάνια που θα προσεγγίσουν τα σκάφη. Σε περί¬ 
πτωση κοινού προγράμματος, η θεωρία θα γίνεται σ’ ένα ενιαίο χώρο, 
ενώ η πρακτική θα μπορεί να γίνεται στους χώρους εργασίας των κοινο- 
πρακτούντων αλλά στην ίδια πάντα πόλη εφόσον πρόκειται για ένα πρό¬ 
γραμμα. Εξαιρείται η περίπτωση κοινών ενεργειών κατάρτισης, όπου οι 
μετέχουσες επιχειρήσεις ανήκουν σε διαφορετικές ζώνες. Η πρακτική σε 
όλα τα προγράμματα θα γίνεται πάντα παρουσία εκπαιδευτή. 

8. Η απόφαση αυτή ισχύει για τα προγράμματα που θα υλοποιηθούν 
το 1993 και εφεξής. 

Η ισχύς της απόφασης αυτής αρχίζει από την ημέρα δημοσίευσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Αύγουστου 1992 

Με εντολή Υπουργού 
Ο Γενικός Γραμματέας 
I. ΣΤΕΦΑΝΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΗ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολομού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ οτην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑ! ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 60. Αήό 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώληοης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα αας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β 

» 

23.000 

» 

1.150 

Υ) 

» 

» 

» 

Γ’ 

» 

7.000 

» 

350 

δ) 

» 

» 

» 

Δ’ 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15,000 

7.000 

» 

750 

στ) 

» 

» 

» 

Ν.Π.Δ.Δ. 

» 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

ι) 

» 

» 

» 

Α.Ε. & Ε.Π.Ε. 

» 

50.000 

» 

2.500 

ια) 

Για 

όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ. ΤΥΠΟΓΡΑΦΕΙΟ 




















